*Projekts*

LATVIJAS REPUBLIKAS MINISTRU KABINETS

2019.gada Rīkojums Nr.

Rīgā (prot.Nr. § )

**Par nacionālās sporta bāzes statusa piešķiršanu sporta bāzei “Fischer Slēpošanas centrs”.**

1. Ministru kabinets (adrese – Brīvības bulvāris 36, Rīga, LV-1520) ir izskatījis sabiedrības ar ierobežotu atbildību „Siguldas Sporta serviss” (adrese – A.Kronvalda iela 7A, Sigulda, LV – 2150, reģistrācijas Nr.40003411141) 2019.gada 22.maija (papildināts 2019.gada 14.jūnijā un17.septembrī) iesniegumu par nacionālās sporta bāzes statusa piešķiršanu sporta bāzei “Fischer Slēpošanas centrs”.

2. Pēc šā rīkojuma 1.punktā minētā iesnieguma izskatīšanas Ministru kabinets konstatē:

2.1. sporta bāze “Fischer Slēpošanas centrs” sastāv no nekustamā īpašuma (nekustamā īpašuma kadastra Nr. 8015 002 0100) Puķu iela 4 – zemes vienības 37,508 ha platībā un divām būvēm (būvju kadastra apzīmējumi: 8015 002 0100 001 (servisa ēka); 8015 002 0100 002 (palīgēka); Siguldā, Siguldas novadā (ierakstīts Siguldas pilsētas zemesgrāmatas nodalījumā Nr.100000507954 uz Siguldas novada pašvaldības (adrese – Pils iela 16, Sigulda, Siguldas novads, LV-2150, reģistrācijas Nr. 90000048152) vārda);

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu sporta bāzei „Jauno jātnieku skola” iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. sabiedrība ar ierobežotu atbildību „Siguldas Sporta serviss” saskaņā ar likuma „Par nacionālās sporta bāzes statusu” 6.panta pirmajā daļā noteikto 2019.gada 22.maijā (papildināts 2019.gada 14.jūnijā) ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina sporta bāzes “Fischer Slēpošanas centrs” atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta 31 daļā noteikto Latvijas Nacionālā sporta padome 2019.gada 6.decembra sēdē
(prot. Nr.4 6.§, 6.3.apakšpunkts) ir sniegusi atzinumu, ka sporta bāze „Fischer Slēpošanas centrs” atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

 3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo, 31un ceturto daļu, Ministru kabinets nolemj sporta bāzei „ Fischer Slēpošanas centrs” piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas oficiālajā izdevumā „Latvijas Vēstnesis”.

Ministru prezidents A.K.Kariņš

Izglītības un zinātnes ministre I.Šuplinska

Iesniedzējs:

Izglītības un zinātnes ministre I.Šuplinska

Vizē:

Valsts sekretāre L.Lejiņa

30.10.2019 11:05

433

A.Mičule

67047982, anda.micule@izm.gov.lv